cyanic-selkie/wikianc huggingface dataset:
ชัดดาด
ตามคัมภีร์อัลกุรอาน เมืองอิร็อมเป็นเมืองของผู้บูชารูปเคารพหินที่ลึกลับซึ่งฝ่าฝืนคำเตือนของนบีฮูด อัลลอฮ์ทรงส่งความแห้งแล้งมาเพื่อลงโทษพวกเขา แต่ผู้คนไม่ยอมกลับใจ ดังนั้นพวกเขาจึงถูกทำลายโดยกระแสลมอันเกรี้ยวกราด มีเพียงนบีฮูดและผู้ศรัทธาเพียงไม่กี่คนเท่านั้นที่รอด
7 เป็น 7 ตาย
7 เป็น 7 ตาย (What Happened to Monday; ในฝรั่งเศสใช้ Seven Sisters) เป็นภาพยนตร์บันเทิงคดีวิทยาศาสตร์ระทึกขวัญแนวดิสโทเปีย กำกับโดยทอมมี เวียร์โกลา เขียนบทโดยแมกซ์ บอตกิน และเคอร์รี วิลเลียมสัน นำแสดงโดยนูมมิ ราเพช, วิลเลม เดโฟ และเกลนน์ โคลส
ทิฟฟ์
รูปแบบแฟ้มภาพพร้อมป้ายระบุ หรือ ทิฟฟ์ (Tagged Image File Format: TIFF) เป็นไฟล์ภาพที่มีการจัดเก็บแบบบิตแมป ใช้ในงานโปรแกรมสิ่งพิมพ์ เช่น เพจเมเกอร์ โฟโตชอป เป็นต้น เป็นรูปแบบบิตแมป ที่ใช้อย่างกว้างขวาง ถูกพัฒนาขึ้น โดยการร่วมมือ Aldus Corporation กับ ไมโครซอฟท์ เป็นรูปแบบที่สามารถเปลี่ยนแปลงแก้ไขได้ รูปแบบTIF เป็นรูปแบบไฟล์แบบบิตแมปที่ค่อนข้างแข็งแรง มันสามารถทำบางสิ่ง ที่รูปแบบอื่นไม่สามารถทำได้ นอกจากนั้นข้อดีคือ สามารถเปลี่ยนไปมาระหว่างพีซี กับเครื่องแมคอินทอช ได้ เนื่องจากสนับสนุนทั้งสองระบบ แต่เนื่องจากลักษณะการจัดเก็บภาพ ไม่มีการบีบอัดข้อมูลเลย จึงทำให้ขนาดของภาพค่อนข้างใหญ่เมื่อเทียบกับรูปแบบการจัดเก็บภาพในลักษณะอื่น
บาวด์ฟอร์กลอรี (2012)
บาวด์ฟอร์กลอรี (2012)  (Bound for Glory (2012)) เป็นรายการเพย์-เพอร์-วิวมวยปล้ำอาชีพของโทเทิล นอนสต็อป แอคชั่น เรสต์ลิง (TNA) โดยจะจัดในวันที่ 14 ตุลาคม ค.ศ. 2012 ที่ Grand Canyon University Arena ฟีนิกซ์, รัฐแอริโซนา บาวด์ออฟกลอรีครั้งนี้เป็นครั้งที่ 8 และเป็นครั้งที่ได้ไปจัดในรัฐแอริโซนาและเป็นเพย์-เพอร์-วิวบาวด์ฟอร์กลอรีแรกที่ไปจัดแถวภาคตะวันตกเฉียงใต้ของสหรัฐอเมริกา
สำหรับประเทศไทย ศึกบาวด์ฟอร์กลอรี (2012) มีออกอากาศทาง จีเอ็มเอ็มแซต ช่อง จีเอ็มเอ็ม สปอร์ต วัน ในวันอาทิตย์ที่ 13 มกราคม ค.ศ. 2013 เวลา 19.00 - 22.00 น.
เขตทารูมิ
เขตทารูมิ เป็นหนึ่งในเก้าเขตของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของสะพานอากาชิไคเกียว สะพานแขวนที่ยาวเป็นอันดับ 2 ของโลก ซึ่งเชื่อมต่อกับเกาะอาวาจิ เขตทารูมิเป็นพื้นที่ชานเมืองทางตะวันตกของโคเบะ ซึ่งเป็นเขตที่อยู่อาศัยของผู้ที่เดินทางไปทำงานที่ใจกลางเมืองโคเบะหรือแม้แต่โอซากะ
เมื่อ ค.ศ. 1899 ได้มีการจัดตั้งหมู่บ้านทารูมิขึ้นภายในอำเภออากาชิ ต่อมา ค.ศ. 1928 หมู่บ้านทารูมิได้รับการยกฐานะเป็นเมือง เมื่อเดือนกรกฎาคม ค.ศ. 1941 เมืองทารูมิได้รวมเข้ากับนครโคเบะ และเป็นส่วนหนึ่งของเขตซูมะ
เขตทารูมิจัดตั้งขึ้นจากพื้นที่เมืองทารูมิเดิมเมื่อ ค.ศ. 1946 และใน ค.ศ. 1947 หมู่บ้าน 7 แห่งจากอำเภออากาซากิก็ได้รวมเข้ากับนครโคเบะและกลายเป็นส่วนหนึ่งของเขตทารูมิจนกระทั่ง ค.ศ. 1982 พื้นที่ 7 หมู่บ้านนั้นก็ได้แยกออกไปเป็นเขตนิชิ
ในเขตทารูมิมีท่าเรืออุตสาหกรรมประมงชายฝั่งซึ่งมีชื่อเสียงในเรื่องปลาอิกานาโงะ (玉筋魚; Ammodytes personatus ) และซูชิ
สำนักงานแม่กองธรรมสนามหลวง
สำนักงานแม่กองธรรมสนามหลวง (Central Dharma Testing Service Headquarters of Thailand) คู่กับสำนักงานแม่กองบาลีสนามหลวงของคณะสงฆ์ไทย เป็นหน่วยงานภายใต้การดูแลของมหาเถรสมาคมซึ่งอยู่ในความอุปถัมภ์ของรัฐบาลไทย มีหน้าที่หลักคือดำเนินการจัดการเรียนการสอนหลักสูตรนักธรรมและธรรมศึกษา ชั้นตรี โท เอกของชาติ และจัดให้มีการสอบไล่วัดผลประจำปีตามหลักสูตรนักธรรมและธรรมศึกษาที่เปิดสอนไปทั่วราชอาณาจักรไทยและต่างประเทศ
การจัดการศึกษาในปัจจุบัน
1) เรียงความแก้กระทู้ธรรม ใช้หนังสือ พุทธศาสนสุภาษิต เล่ม 1
2) ธรรมวิภาค ใช้หนังสือ ธรรมวิภาค เล่ม 1 และหนังสือ นวโกวาท
3) พุทธประวัติ ใช้หนังสือพุทธประวัติ และปฐมสมโพธิกถา
5) วินัยบัญญัติ ใช้หนังสือ วินัยมุข เล่ม 1 และหนังสือนวโกวาท
นักธรรมชั้นโท
นักธรรมชั้นเอก
การสอบธรรมสนามหลวง
การสอบธรรมและธรรมศึกษาในสนามหลวง หมายถึง การสอบไล่เพื่อวัดผลธรรมและธรรมศึกษาเพื่อเลื่อนชั้นประจำปีของชาติ พระสงฆ์เจ้าหน้าที่ในสังกัดสำนักงานแม่กองธรรมสนามหลวงมีหน้าที่วางแผน, ประเมินและดำเนินการเพื่อให้การศึกษาของสงฆ์ตามหลักสูตรนักธรรมและธรรมศึกษาของชาติมีประสิทธิภาพและคุณภาพ
วันสอบธรรม
ช่วงที่ 1 นักธรรมชั้นตรี : กำหนดสอบตรงกับ ขึ้น 9 ค่ำ เดือน 11 ถึง ขึ้น 12 ค่ำ เดือน 11 ตามปฏิทินจันทรคติของทุกปี
ช่วงที่ 2 นักธรรมชั้นโท - เอก : กำหนดสอบตรงกับ แรม ๒ ค่ำ เดือน 12 ถึง แรม 5 ค่ำ เดือน 12
ส่วน ธรรมศึกษา : กำหนดสอบ ประมาณ แรม 7 ค่ำ เดือน 12
ที่ตั้งสำนักงานแม่กองธรรมสนามหลวง
สำนักงานแม่กองธรรมสนามหลวง ตั้งอยู่หน้าวัดบวรนิเวศราชวรวิหาร เขตพระนคร กรุงเทพมหานคร
เดวิด คอเรนสเว็ต
เดวิด คอเรนสเว็ต (David Packard Corenswet; เกิด 8 กรกฎาคม ค.ศ. 1993) เป็นนักแสดงชาวอเมริกัน หลังจากจบการศึกษาจากโรงเรียนจูลลิอาร์ด ในปี พ.ศ. 2559 เขาเริ่มแสดงบทรับเชิญในซีรีส์โทรทัศน์ ได้แก่ เฮาส์ออฟการ์ด ในปี ค.ศ. 2561 จากนั้นเขาได้รับบทนำในซีรีส์ของเน็ตฟลิกซ์เรื่อง เดอะโพลิทิเชียน (2019–2020) และ ฮอลลีวูด (2020) ทั้งสองเรือ่ง สร้างโดย ไรอัน เมอร์ฟี เขาได้แสดงในภาพยนตร์เรื่อง ลุคบอธเวย์ส และ เพิร์ล และมินิซีรีส์ของเอชบีโอเรื่อง เราเป็นเจ้าของเมืองนี้ (ทั้งหมดฉายในปี ค.ศ. 2022)
พระเจ้าวาตสลัฟที่ 2 แห่งโบฮีเมีย
พระเจ้าวาตสลัฟที่ 2 เป็นพระราชโอรสองค์เดียวของสมเด็จพระเจ้าออตโตคาร์ที่ 2 และ พระมเหสีองค์ที่สอง
คนพันธุ์ร็อก
คนพันธุ์ร็อก เป็นสตูดิโออัลบั้มชุดแรกของไฮ-ร็อก สังกัดอาร์.เอส.โปรโมชั่น ออกจำหน่ายในปี พ.ศ. 2533 โดยมี จิรพรรณ อังศวานนท์ แห่งวงบัตเตอร์ฟลาย เป็นโปรดิวเซอร์ ราคาจำหน่ายตามที่ปรากฏบนปกอัลบั้ม 80 บาท
คำโปรย
กำเนิดจากความรู้สึกสามัญของมนุษย์
พระเจ้าวาตสลัฟที่ 2 แห่งโบฮีเมีย
ข้อมูลเพิ่มเติม
1271 1305
คนพันธุ์ร็อก
คำโปรย
บางครั้งอ่อนพริ้วไหวราวกับสายลม
บางครั้ง...โหม ซัดกระหน่ำเกรี้ยวกราดดุจพวยคลื่น
คนเราซ่อนอะไรไว้ในใจมากมายนัก
ดนตรีร็อกปลดปล่อยความอึดอัดมืดทึบนั้นได้...เชื่อหรือไม่?
ทีมงาน
โปรดิวเซอร์: จิรพรรณ อังศวานนท์
โค-โปรดิวเซอร์: โยธิน ชีรานนท์, พงษ์ศักดิ์ ภูววีรานนท์
คอนเซปต์ครีเอทีฟ: ธนพล อินทฤทธิ์
ซาวด์แมน: ต่อพงศ์ สายศิลป์, วราวุธ เปี่ยมมงคล, พงษ์ศักดิ์ เกาหอม
มิกซ์ดาวน์: โยธิน ชีรานนท์
สถานที่บันทึกเสียง: บัตเตอร์ฟลายสตูดิโอ
กีตาร์ไฟฟ้า: ศิริศักดิ์ ศิริโชตินันท์, ไพบูลย์ อัชรากุล, จิรพรรณ อังศวานนท์
เบสกีตาร์: สมโชค เปี่ยมเล้าทอง
คีย์บอร์ด&ซินเธอร์ไซเซอร์: สุรสีห์ อิทธิกุล, อรรถพร ชูโต
กลองโปรแกรม: กรเณศร์ วสีนนท์
ไลริเชียนส์: ธนพล อินทฤทธิ์, ศุ บุญเลี้ยง, สมหวัง อนุศักดิ์เสถียร, พิจิกา
กลองชุด:กิตติศักดิ์ เจริญคงสมัย (Uncredit)
เบื้องหลังและความสำเร็จ
คนพันธุ์ร็อก เป็นสตูดิโออัลบั้มชุดแรกของไฮ-ร็อก ออกเผยแพร่เมื่อปี พ.ศ. 2533 นับเป็นอัลบั้มที่พลิกโฉมหน้าวงการเพลงสากลในประเทศไทยอีกครั้งหนึ่ง ด้วยการเป็นเฮฟวี่เมทัลและฮาร์ดร็อกที่หนักหน่วง รุนแรง ประกอบกับการแต่งกายของนักดนตรีที่เต็มไปด้วยสีสันฉูดฉาด จัดจ้าน ซึ่งนับว่าเป็นการแหวกแนว แต่กลับได้รับความนิยมเป็นอย่างมาก โดยมี กว่าจะรู้สึก ซึ่งเป็นเพลงในแบบบัลลาร์ดเป็นเพลงแรกที่ได้รับการโปรโมต
อีกทั้งยังมีชื่อเข้าชิงรางวัลสีสันอะวอร์ดส์ สาขาศิลปินหน้าใหม่ยอดเยี่ยมประจำปีอีกด้วย
ALP
Alp อาจหมายถึง ALP อาจเป็นตัวย่อของ
กัลย์ยุทธพงศ์ นพคุณ
กัลย์ยุทธพงศ์ นพคุณ (บาร์จ) เกิดเมื่อวันที่ 29 กรกฎาคม พ.ศ. 2525 เป็นพิธีกรรายการโทรทัศน์ อดีตดีเจวิทยุคลื่นซี้ด 97.5 FM และปัจจุบันเป็นดีเจวิทยุคลื่น MET 107 FM นักร้อง นักแต่งเพลง นักเขียน ดีเจ และ แรปเปอร์
สโมสรฟุตบอลเพื่อนตำรวจ
สโมสรฟุตบอลเพื่อนตำรวจ เป็นสโมสรฟุตบอลในประเทศไทย โดยเป็นตัวแทนสโมสรกีฬาของ สำนักงานตำรวจแห่งชาติ ก่อตั้งในปี 2458 โดยส่งทีมเข้าสร่วมแข่งขัน ฟุตบอลถ้วยทองของหลวง ในปี 2458 ก่อนที่จะเปลี่ยนชื่อสโมสรเป็นสโมสรตำรวจ เมื่อปี 2459 หลังจากสถาปนา กรมตำรวจ ขึ้น และได้บริหารทีมจนถึงปี 2552 จึงได้ปรับปรุงเป็นสโมสรอาชีพในชื่อของ สโมสรฟุตบอลเพื่อนตำรวจ จนถึงปี 2558
กัลย์ยุทธพงศ์ นพคุณ
ประวัติ
กัลย์ยุทธพงศ์ นพคุณ (บาร์จ) เกิดเมื่อวันที่ 29 กรกฎาคม พ.ศ. 2525 เป็นบุตรของ พลเรือเอก ยงยุทธ นพคุณ อดีตรองผู้บัญชาการทหารเรือ และ นางกัลยา นพคุณ โดยชื่อจริงมาจากชื่อของพ่อและแม่รวมกัน และมีชื่อเล่นชื่อ บาร์จ ที่มาจากคำว่า barge ที่แปลว่า เรือสุพรรณหงส์ หรือ เรือท้องแบน โดยเกิดที่ อ.ศรีราชา จ.ชลบุรี และอาศัยอยู่ที่ อ.สัตหีบ จนกระทั่งตามพ่อไปรับราชการทูตทหารเรือ ณ กรุงโรม ประเทศอิตาลี เป็นเวลา 3 ปี ก่อนจะกลับมาอาศัยอยู่ที่กรุงเทพจนปัจจุบัน
สโมสรฟุตบอลเพื่อนตำรวจ
ก่อนฟุตบอลอาชีพ
สโมสรฟุตบอลเพื่อนตำรวจ ก่อตั้งขึ้นในปี 2458 โดย พระวรวงศ์เธอ พระองค์เจ้าคำรบ อธิบดีกรมตำรวจภูธร (ในขณะนั้น) ในชื่อของ สโมสรตำรวจภูธร ลงทำการแข่งขัน ฟุตบอลถ้วยทองของหลวง ในปีเดียวกัน โดยในปีถัดมา (ปี 2459) หลังจากที่มีการรวมของ กรมตำรวจภูธร และ กรมตำรวจนครบาล สถาปนาเป็น กรมตำรวจขึ้น สโมสรก็ได้เปลี่ยนชื่อเป็น สโมสรตำรวจ และได้ลงทำการแข่งขัน ใน ฟุตบอลถ้วยน้อย ในปีเดียวกัน และสามารถเข้าถึงรอบรองชนะเลิศได้ ก่อนที่ในปี 2496 และชนะเลิศการแข่งขันถ้วยนี้ และชนะเลิศสองสมัยซ้อน ในปีถัดมา (ปี 2497)
ในช่วงทศวรรษที่ 2500 สโมสรก็ประสบความสำเร็จคือการชนะเลิศการแข่งขัน ฟุตบอลชิงถ้วยพระราชทานประเภท ก. ซึ่งเป็นฟุตบอลถ้วยสูงสุดในระดับสโมสรเป็นสมัยแรก เมื่อปี 2508 และในปี 2511 สโมสรก็ชนะเลิศถ้วยพระราชทาน ก. อีกครั้ง โดยจากผลงานความสำเร็จนี้เอง จึงทำให้นักฟุตบอลของสโมสรอย่าง เกรียงศักดิ์ วิมลเศรษฐ์ และ ณรงค์ สังขสุวรรณ์ ถูกเรียกติด ทีมชาติไทย ในชุดที่เข้าร่วมแข่งขันฟุตบอลใน กีฬาโอลิมปิกฤดูร้อนครั้งที่ 19 อีกด้วย โดยมีผู้มีบทบาทกับสโมสรในช่วงเวลานั้นคือ คือ พลตำรวจตรี ศิริ สุขานุศาสน์ ในช่วงต้นทศวรรษที่ 2500 ก่อนที่ในปี 2506 หม่อมราชวงศ์เจตจันทร์ ประวิตร ได้เข้ามาเป็นผู้จัดการทีม ซึ่งได้มีการก่อตั้งทีมเยาวชน ในนาม ทีมฟุตบอลราชประชานุเคราะห์ดับเพลิง (จนถึงปี 2511 ซึ่งในเวลาต่อมาก็คือ สโมสรราชประชา ในปัจจุบัน)
กัลย์ยุทธพงศ์ นพคุณ
การทำงาน
กัลย์ยุทธพงศ์ นพคุณ (บาร์จ) เริ่มต้นเข้าวงการจากการประกวดร้องแร็ปวันแม่ในงาน Eminem : Rap for mum จากอัลบั้ม The Eminem Show ในปีพ.ศ. 2545โดยผ่านเข้ารอบ 10 คนสุดท้ายแต่ไม่ชนะ ก่อนที่จะมีคนชักชวนให้มาอยู่ในกลุ่มฮิปฮอปใต้ดินชื่อ DZ Clan และใช้ชื่อนามแฝง หรือ aka ว่า Silly B ซึ่งมาจากคำว่า Sillyrabbitโดยเอามาจากคำพูดของ FlavaFlavจากเพลง Don’t believe the hype ของวง Public Enemy
ทำอัลบั้มเพลงใต้ดิน พ.ศ. 2545
หลังจากได้รวมกลุ่มกับ DZ Clan จึงได้ทำอัลบั้ม EP ขายในงาน Fat Festival ครั้งที่ 2 ปีพ.ศ. 2545 และได้กลายเป็นที่นิยมจนได้ออกแผ่นปั๊มขายกับสังกัด ปลิ้นเรคคอร์ด ก่อนจะมีปัญหาเรื่องเงิน จึงได้แยกตัวออกมา ซึ่งตรงกับช่วงที่ เนย Suburbian กำลังต้องการทำกลุ่มฮิปฮอปขึ้น จึงได้ถูกทาบทามไปร่วมงาน และก่อตั้งวง Siamese Ghetto ขึ้น แต่โปรเจกต์ทำเพลงกับ เนย Suburbian ก็มีอันล้มเลิกไป ทางวงจึงรวมตัวกันทำอัลบั้ม EP เพื่อขายและโชว์ในงาน Fat Festival ครั้งที่ 3 ซึ่งก็ได้รับการตอบรับเป็นอย่างดีเช่นกัน
สโมสรฟุตบอลเพื่อนตำรวจ
ก่อนฟุตบอลอาชีพ
จากนั้นสโมสร ก็สามารถชนะเลิศการแข่งขันฟุตบอลถ้วยพระราชทานประเภท ข. ได้อีกครั้ง ในปี 2524 (ชนะเลิศร่วมกับ สโมสรการท่าเรือแห่งประเทศไทย) และ ปี 2531
กัลย์ยุทธพงศ์ นพคุณ
ทำอัลบั้มเพลงใต้ดิน พ.ศ. 2545
ทางวงจึงต้องการหาเงินเพื่อปั้มแผ่นขาย ซึ่งพอดีกับรายการ เฟิร์สต์สเตจโชว์ (First Stage Show) ประกาศหาคนประกวดแร๊ป โจอี้ บอย เพื่อชิงเงินรางวัล 30,000 บาท และมีเพียง กัลย์ยุทธพงศ์ นพคุณ (บาร์จ) เท่านั้นที่เข้ารอบ 3 คนสุดท้ายและชนะในที่สุด จึงตัดสินใจเซ็นสัญญาเป็นศิลปินในสังกัด GMM Grammy ส่วนวง Siamese Ghetto ที่เหลือก็ไปเซ็นสัญญาเป็นศิลปินในสังกัด RS ค่าย ไอดี เร็คคอร์ด ของ เจมส์ เรืองศักดิ์
เฟิร์สต์สเตจโชว์ (First Stage Show) พ.ศ. 2546
กัลย์ยุทธพงศ์ นพคุณ (บาร์จ) สมัครเข้าประกวดร้องเพลงในรายการ เฟิร์สต์สเตจโชว์ (First Stage Show) ซึ่งเป็นรายการประกวดร้องเพลงของ GMM Grammy ทางช่อง ททบ.5 โดยแต่ละสัปดาห์จะมีโจทย์เป็นศิลปินต้นแบบ โดยกัลย์ยุทธพงศ์ นพคุณ (บาร์จ) ได้ประกวดในเทปที่มีศิลปินต้นแบบคือ โจอี้ บอย และชนะเป็นแชมป์ประจำสัปดาห์ และเข้ารอบ 10 คนสุดท้ายของแชมป์แห่งปี ก่อนที่ๆ 1 จะเป็นของ ไอซ์ ศรัณยู
สโมสรฟุตบอลเพื่อนตำรวจ
ฟุตบอลอาชีพ
สโมสรเป็นหนึ่งใน 18 สโมสรที่เข้าร่วมการแข่งขัน ไทยลีกครั้งที่ 1 ฤดูกาล 2539/2540 โดยมี ขจร ปุณณะเวส เป็นผู้ทำประตูสูงสุดของสโมสรในฤดูกาลนั้นด้วยจำนวน 10 ประตู และจบอันดับที่ 10 ในตาราง
กัลย์ยุทธพงศ์ นพคุณ
เฟิร์สต์สเตจโชว์ (First Stage Show) พ.ศ. 2546
หลังจากนั้นจึงเซ็นสัญญาเป็นศิลปินในสังกัด GMM Grammy และมีเพลง “ยืนหยัดไว้” ในอัลบั้มรวมผู้ชนะจากเวทีเฟิร์สต์เตจ First Stage Project Album และต่อมาได้แต่งเพลงให้กับ ปอ รอยพิมพ์ เล้าตระกูล Champ of the year 2004 ของ First Stage Show เพลง “ง่ายไปไหม”
ระหว่างนั้นก็ได้รับงานเป็นพิธีกรต่างๆในเครือ Grammy TV และออกอัลบั้มใต้ดินกับ BB Jay โปรดิวเซอร์ที่ทำเพลงร่วมกัน โดยใช้ชื่ออัลบั้มว่า “Silly B & BB Jay : The Underground *Hitz” โดยมี ไอซ์ ศรัณยู, ปูเป้ ภาธีตา และศิลปินฮิปฮอปใต้ดินอื่นๆ ร่วมร้องอยู่ในนั้น
เริ่มต้นเป็นดีเจวิทยุ
หลังจากที่ชนะที่ 1 การประกวดโครงการ DJ Music Mania ของ Atime Media และเซ็นสัญญาดีเจฝึกหัด 1 ปี พอหมดสัญญาก็ถูกชักชวนให้มาเป็นดีเจวิทยุที่คลื่นซี้ดเอฟเอ็ม 97.5 และเริ่มต้นจัดรายการมาตั้งแต่ปีพ.ศ. 2548 จนกระทั่งคลื่นซี้ดได้ปิดตัวลงเมื่อวันที่ 31 ธันวาคม 2559 ก่อนที่จะเริ่มต้นจัดรายการที่คลื่น MET 107 FM ตั้งแต่วันที่ 4 มกราคม พ.ศ. 2560 เป็นต้นมา
สโมสรฟุตบอลเพื่อนตำรวจ
ฟุตบอลอาชีพ
ต่อมาในปี 2557 ได้มีกลับมาใช้ชื่อเป็น สโมสรฟุตบอลเพื่อนตำรวจ อีกครั้งด้วยเหตุผลทางธุรกิจ พร้อม ๆ กับกลุ่มผู้บริหารใหม่ที่นำโดย สัมฤทธิ์ บัณฑิตกฤษดา และได้ปรับเปลี่ยนตราสัญลักษณ์สโมสรเพื่อให้ทันสมัยยิ่งขึ้น แต่ผลงานในฤดูกาลนั้นกลับต้องตกชั้น ด้วยที่จบอันดับที่ 16 (ไทยลีก ฤดูกาล 2557 กำหนดให้ตกชั้น 5 ทีม คืออันดับที่ 16 ถึง อันดับที่ 18)
ในฤดูกาลต่อมา (ดิวิชั่น 1 ฤดูกาล 2558) สโมสรทำผลงานได้ดีมาก คือสามารถจบฤดูกาลด้วยตำแหน่งชนะเลิศการแข่งขัน และนักฟุตบอลของสโมสรในเวลานั้น อย่าง ธนา ชะนะบุตร และ ปกเกล้า อนันต์ ก็ถูกเรียกติดทีมชาติไทย และเป็นผู้เล่นหลักของทีมชาติไทยในเวลานั้น โดยโดยเฉพาะในรายของธนา ที่ได้รางวัลนักฟุตบอลที่ยิงประตูสูงสุดของฤดูกาลในลีกอีกด้วย
แต่ในเวลาต่อมาสโมสรก็ประสบปัญหาอย่างหนักเมื่อทางประธานสโมสรในเวลานั้นอย่าง สัมฤทธิ์ บัณฑิตกฤษดา มีส่วนร่วมในการทุจริตในการปลอมแปลงตั๋วเงิน ซึ่ง สำนักงานคณะกรรมการป้องกันและปราบปรามการฟอกเงิน ได้มีการอายัดทรัพย์สิน ซึ่งมีการอายัดการยริหารงานของสโมสรด้วย เนื่องจากเงินส่วนหนึ่ง ได้ใช้ในการยริหารสโมสร เมื่อวันที่ 19 มกราคม 2559 ซึ่งต่อมา ทางผู้บริหารสโมสรเดิม นำโดย พลตำรวจเอก วรพงษ์ ชิวปรีชา ได้ขอยื่นอุทธรณ์เพื่อให้สโมสรกลับมาแข่งขันได้ แต่เนื่องด้วยสโมสรไม่มีแบงก์การันตี จึงทำให้สโมสร ไม่ผ่าน คลับ ไลเซนซิ่ง จึงถูก บริษัท ไทยพรีเมียร์ลีก จำกัด สั่งพักทีมเป็นเวลา 1 ปี
ซังฮี้
ซังฮี้ สามารถหมายถึง
สโมสรฟุตบอลเพื่อนตำรวจ
ฟุตบอลอาชีพ
ในปี 2560 สโมสรได้มีส่วนร่วมในฐานะผู้บริหารร่วมกับ สโมสรฟุตบอลบีอีซี เทโรศาสน ในชื่อของ สโมสรฟุตบอลโปลิศ เทโร
ทีมเยาวชน
สโมสรฟุตบอลเพื่อนตำรวจ เป็นสโมสรแรกๆของประเทศไทย ที่มีแนวนโยบายในการสนับสนุนทีมอะคาเดมี่ เพื่อสร้างพัฒนาการของนักกีฬาตั้งแต่อายุยังน้อย รวมทั้งสร้างนักกีฬาเยาวชนให้สามารถขึ้นมาสู่ชุดใหญ่ โดยในปี 2009 สโมสรได้ทำ MOU กับโรงเรียนนวมินทราชินูทิศ สวนกุหลาบวิทยาลัย ปทุมธานี ในการเป็นฐานอะคาเดมี่ของโรงเรียน ซึ่งต่อมาได้มีผลผลิตจำนวนมากที่ปั้นขึ้นสู่ชุดใหญ่ได้ รวมทั้งปัจจุบัน (2557) สโมสรยังมีแนวนโยบายคงเดิมในการสร้างทีมอะคาเดมี่ เพื่อเป็นรากฐานที่มั่นคงของสโมสรต่อไป
ทีมสำรอง
สโมสรเพื่อนตำรวจ นอกจากจะเป็นสโมสรแรกๆที่ได้มีการพัฒนาทีมอะคาเดมี่แล้วนั้น ยังเป็นทีมลำดับต้นๆของประเทศไทย ที่มีการสร้างทีมสำรอง ซึ่งเป็นนักกีฬาที่ขึ้นมาจากทีมอะคาเดมี่ เพื่อเป็นพื้นที่พัฒนาผีเท้า ก่อนขึ้นสู่ชุดใหญ่ของเพื่อนตำรวจต่อไป โดยมีการดูแลทีมแบบมืออาชีพ มีทีมผู้ฝึกสอนประจำ รวมทั้งทีทกายภาพบำบัดและทีมวิทยาศาสตร์การกีฬา ที่พร้อมดูแลนักกีฬาอย่างมืออาชีพ นอกจากนี้นักฟุตบอลทีมสำรอง จะได้รับการจับตามองอย่างใกล้ชิด และหากผีเท่าพร้อม จะถูกดันขึ้นสู่ชุดใหญ่ต่อไป โดยสโมสรได้จับมือเป็นพันธมิตรกับทีมในระดับดิวิชั่น 2 เพื่อให้นักกีฬาได้สัมผัสเกมส์อาชีพเป็นประจำ รวมทั้งเพื่อให้นักกีฬาได้สัมผัสความเป็นมืออาชีพและพร้อมพัฒนาตัวเองสู่ชุดใหญ่ต่อไป นอกจากนี้นักกีฬาทีมสำรองยังสร้างผลงานได้อย่างเป็นที่น่าประทับใจ เนื่องจากมีอายุฉลี่ยไม่เกิน 21 ปี ตามแนวนโยบายของสโมสร แต่ยังสามารถลับแข้งกับสโมสรอาชีพอื่นๆได้อย่างเต็มความภาคภูมิ
ไฮล์เดียร์อิมซีเกอร์ครันทซ์
ไฮล์เดียร์อิมซีเกอร์ครันทซ์ (Heil dir im Siegerkranz) เป็นชื่อของเพลงชาติของจักรวรรดิเยอรมันอย่างไม่เป็นทางการ นับตั้งแต่ ค.ศ. 1871 ถึง ค.ศ. 1918 รวมระยะเวลา 47 ปี เดิมเพลงนี้เป็นเพลงชาติของราชอาณาจักรปรัสเซีย แต่ท่วงทำนองเพลงนั้นคล้ายคลึงกับเพลงก็อดเซฟเดอะควีน ซึ่งด้วยเหตุผลดังกล่าวทั้ง 2 ข้อนี่เอง ทำให้บทเพลงนี้เป็นที่ได้รับความนิยมในบางมณฑลของเยอรมนี แต่อย่างไรก็ตาม เพลงนี้กลับไม่ได้รับความนิยมในกลุ่มชาตินิยมเยอรมัน และไม่ได้รับการยอมรับจากบรรดารัฐเยอรมันตอนใต้ เช่น รัฐบาวาเรีย รัฐรเวือร์ทเทิมแบร์ค เป็นต้น หลังสิ้นสุดสงครามโลกครั้งที่ 1 จักรวรรดิเยอรมันได้ล่มสลายลง และมีการสถาปนาสาธารณรัฐไวมาร์ขึ้นมาแทนที่ จึงได้มีการยกเลิกเพลงชาติเดิม และให้ใช้เพลง "ดาสลีดแดร์ดอยท์เชน" เป็นเพลงชาติใหม่ของเยอรมนีแทน
อนึ่ง เพลง "ดีวัคท์อัมไรน์" (Die Wacht am Rhein) เป็นเพลงสดุดี (hymn) อีกเพลงหนึ่งที่มีการใช้ในจักรวรรดิเยอรมัน ซึ่งควรนับว่าเป็นเพลงชาติเยอรมนีอีกเพลงหนึ่งในยุคนั้นด้วย
เนื้อร้อง
เนื้อร้องของเพลงไฮล์เดียร์อิมซีเกอร์ครันทซ์ฉบับดั่งเดิมประพันธ์ขึ้นโดยไฮน์ริช ฮาร์รีส์ (Heinrich Harries) เมื่อ ค.ศ. 1790 เพื่อถวายพระเกียรติแด่พระเจ้าคริสเตียนที่ 7 แห่งเดนมาร์ก ต่อมาได้มีการนำมาแก้ไขเพิ่มเติมเพื่อใช้ในจักรวรรดิเยอรมัน เช่น ในท่อนที่ว่า "ขอองค์จักรพรรดิจงทรงพระเจริญ" (Heil Kaiser, dir!) เดิมเป็นคำว่า "ขอพระเจ้าคริสเตียนทรงพระเจริญ!" (Heil, Christian, dir!) เป็นต้น ส่วนเนื้อร้องที่แสดงไว้ในที่นี้ เป็นบทที่ใช้ในรัชสมัยจักรพรรดิวิลเฮล์มที่ 2 แห่งเยอรมนี
สง่า สรรพศรี
ศาสตราจารย์ สง่า สรรพศรี (วันเสาร์ ที่ 9 มกราคม พ.ศ. 2475 - 29 มกราคม พ.ศ. 2542) เกิดที่ อำเภอจอมทอง จังหวัดเชียงใหม่ เป็นบุตรของนายมุ่ง และนางอุสา สรรพศรี สมรสกับ รองศาสตราจารย์ วชิรา สรรพศรี มีบุตร 1 คน คือ รองศาสตราจารย์ ดร.ชโยดม สรรพศรี อดีตคณบดีคณะเศรษฐศาสตร์ จุฬาลงกรณ์มหาวิทยาลัย ศ.ดร.สง่า สรรพศรี เคยดำรงตำแหน่งรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม สมาชิกวุฒิสภา และตำแหน่งทางวิชาการอื่นๆ หลายตำแหน่ง
การศึกษา
สง่า สรรพศรี เข้าศึกษาขั้นต้นที่โรงเรียนปรินส์รอยแยลส์วิทยาลัย และโรงเรียนมงฟอร์ตวิทยาลัย จังหวัดเชียงใหม่ ระดับอนุปริญญาวนศาสตร์ มหาวิทยาลัยเกษตรศาสตร์ ระดับปริญญาตรี และปริญญาโท ด้านการป่าไม้ จากมหาวิทยาลัยออริกอน ประเทศสหรัฐอเมริกา และระดับปริญญาเอก จากมหาวิทยาลัยวอชิงตัน
ตำแหน่งทางการเมือง และตำแหน่งหน้าที่ราชการ
รัฐมนตรีว่าการกระทรวงวิทยาศาสตร์ เทคโนโลยี และสิ่งแวดล้อม ปลัดกระทรวงวิทยาศาสตร์ เทคโนโลยี และสิ่งแวดล้อม เลขาธิการสำนักงานคณะกรรมการวิจัยแห่งชาติ รองอธิการบดีฝ่ายวิชาการ มหาวิทยาลัยเกษตรศาสตร์ คณบดีคณะวนศาสตร์ มหาวิทยาลัยเกษตรศาสตร์ สมาชิกวุฒิสภา สมาชิกสภานิติบัญญัติแห่งชาติ ในปี พ.ศ. 2516
ตำแหน่ง และบทบาทที่สำคัญ
กรรมการมูลนิธิอานันทมหิดล สาขาเกษตรศาสตร์, ราชบัณฑิตสำนักวิทยาศาสตร์ ราชบัณฑิตยสถาน, ราชบัณฑิต Royal Swedish Academy of Engineering Sciences, ราชบัณฑิต Royal Norwegian Society of Sciences and Letters President, The International Society for Mangrove Ecosystems (ISME) Vice-chairman, Executive Committee International Foundation for Science (IFS) ประธานกรรมการบริหารสภาวิจัยแห่งชาติ ประธานกรรมการบริหารองค์การสวนพฤกษศาสตร์
ศิษย์เก่าดีเด่น
โรงเรียนปรินส์รอยแยลส์วิทยาลัย เชียงใหม่, มหาวิทยาลัยเกษตรศาสตร์, มหาวิทยาลัยออริกอนสเตต สหรัฐอเมริกา, มหาวิทยาลัยวอชิงตัน สหรัฐอเมริกา
ผลงาน
ตำรา งานวิจัย และบทความทางวิชาการที่ได้รับการพิมพ์ และเผยแพร่ในประเทศ และต่างประเทศกว่า 100 เรื่อง เป็นผู้ก่อตั้ง มูลนิธิศาสตราจารย์ ดร.สง่า สรรพศรี เพื่อการวิจัย เพื่อส่งเสริมงานวิจัยของสวนพฤกษศาสตร์สมเด็จพระนางเจ้าสิริกิติ์ เชียงใหม่
เครื่องราชอิสริยาภรณ์
ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เครื่องราชอิสริยาภรณ์ไทย
สาขาวิทยาศาสตร์และการบริหาร
แมรี่ ป๊อปปินส์ กลับมาแล้ว
แมรี่ ป๊อปปินส์ กลับมาแล้ว (Mary Poppins Returns) เป็นภาพยนตร์แฟนตาซีดนตรีอเมริกัน กำกับโดย ร็อบ มาร์แชลล์ เขียนบทโดย David Magee, ร็อบ มาร์แชลล์ และ John DeLuca ได้อ้างอิงมาจากหนังสือชุด แมรี่ ป๊อปปินส์ โดย พี.แอล. เทรเวอร์ส เป็นภาคต่อของ แมรี่ ป๊อปปินส์ (ภาพยนตร์) ในปี พ.ศ. 2507 ออกฉายในโรงภาพยนตร์ในประเทศสหรัฐอเมริกาเมื่อวันที่ 19 ธันวาคม พ.ศ. 2561 และ ออกฉายในโรงภาพยนตร์ในประเทศไทยเมื่อวันที่ 25 ธันวาคม พ.ศ. 2561 เฉพาะซับไทยเท่านั้น อย่างไรก็ตามได้พากย์เสียงไทยออกฉายในช่อง 7 HDรายการยอดภาพยนตร์นานาชาติเมื่อวันที่ 24 ตุลาคม พ.ศ. 2563 และ ออกฉายในดิสนีย์+ ฮอตสตาร์เมื่อวันที่ 30 มิถุนายน พ.ศ. 2564
เรื่องย่อ
ในช่วงเศรษฐกิจตกต่ำของลอนดอน ไมเคิล แบงค์ส ซึ่งตอนนี้เป็นผู้ใหญ่และมีครอบครัวของตัวเอง ได้เข้าทำงานชั่วคราวกับธนาคารฟิเดลิตี้ ฟิดูซิอารี่ ในลอนดอน ซึ่งเป็นสถาบันการเงินเดียวกับที่ว่าจ้างพ่อและปู่ของเขา เขาใช้ชีวิตอยู่กับลูก ๆ สามคนคือ แอนนาเบล ,จอห์น และจอร์จี้ ที่บ้านเลขที่ 17 ถนนเชอร์รี่ ทรี เลน แต่สถานการณ์ช่างยากลำบากนัก นครหลวงแห่งนี้กำลังอยู่ในระหว่าง "ภาวะตกต่ำ" ดังนั้น เศรษฐกิจเลยฝืดเคือง ทำให้เลี่ยงไม่ได้ที่จะเกิดความเครียดขึ้นตามมา ยิ่งไปกว่านั้น ครอบครัวของเขาก็กำลังพยายามทำใจกับการจากไปเมื่อเร็ว ๆ นี้ของภรรยาของไมเคิล บ้านหลังนี้อยู่ในสภาพทรุดโทรมและวุ่นวายเสมอ ๆ แม้ว่าเอเลน แม่บ้านของพวกเขา ผู้ขาดประสิทธิภาพแต่ก็เปี่ยมด้วยความปรารถนาดี จะพยายามมากแค่ไหนก็ตาม เจน พี่สาวของเขา คอยช่วยเหลือทุกเมื่อที่ทำได้ แต่เธอก็สืบทอดความกระตือรือร้นที่มีต่อการเคลื่อนไหวเพื่อส่วนรวมและแคมเปญเรียกร้องสิทธิคนงานจากแม่ของเธอ ซึ่งทำให้เธอยุ่งอยู่เสมอ ด้วยความจริงอันโหดร้ายของยุคสมัยและภาระที่เกิดจากการสูญเสียถาโถมเข้าใส่ครอบครัวนี้อย่างหนักหน่วง พวกเด็ก ๆ ก็พบว่าตัวเองต้องแบกรับภาระแบบผู้ใหญ่ และต้องเติบโตให้เร็วที่สุดเท่าที่จะเป็นไปได้ ผลก็คือความสุขและความมหัศจรรย์แบบเด็ก ๆ ได้ขาดหายไปจากชีวิตพวกเขา ในตอนที่ความสัมพันธ์ระหว่างไมเคิลและลูก ๆ เลวร้ายลงเรื่อย ๆ คุณวิลคินส์ ผู้ดูเหมือนจะเป็นคนโอบอ้อมอารีและไม่เห็นแก่ตัว เริ่มเดินแผนการที่จะยึดบ้านของครอบครัวแบงค์ส ส่งผลให้ไมเคิลที่กำลังสับสนอยู่แล้วมึนงงมากขึ้นไปอีก โชคดีที่สายลมเริ่มจะเปลี่ยนแปลง และแมรี่ ป๊อปปิ้นส์ พี่เลี้ยงสาวผู้สมบูรณ์แบบ ผู้ซึ่งเวทมนตร์ที่ไม่เหมือนใครของเธอได้เปลี่ยนงานธรรมดา ๆ ให้กลายเป็นการผจญภัยสุดวิเศษ ได้ก้าวเข้ามาในชีวิตของพวกเขาอีกครั้ง โดยที่ไม่เปลี่ยนแปลงไปสักนิด เธอได้ร่วมมือกับเพื่อนเก่า แจ็ค พนักงานจุดโคมไฟถนนมากเสน่ห์ ผู้มองโลกในแง่ดี ทั้งคู่ร่วมกันพาเด็ก ๆ ครอบครัวแบงค์สออกสู่การผจญภัยสุดหฤหรรษ์หลายต่อหลายครั้งและแนะนำให้พวกเขาได้รู้จักตัวละครหลากสีสันอย่าง ท็อปซี่ ลูกพี่ลูกน้องนิสัยพิลึกของแมรี่ และนำชีวิต ความรักและเสียงหัวเราะกลับคืนสู่บ้านของพวกเขา
เอนโดสเปิร์ม
เอนโดสเปิร์ม หรือ คัพภาหาร (Endosperm) เป็นโครงสร้างที่ทำหน้าที่ให้อาหารแก่เอ็มบริโอ มีโครงสร้างประกอบด้วยเซลล์สร้างอาหารเรียงกันเป็นชั้นติดต่อกัน โครงสร้างนี้เกิดขึ้นจากการปฏิสนธิซ้อน (Double fertilization) ในขั้นที่สอง คือ สเปิร์มของพืชเข้าไปผสมกับโพลาร์นิวคลีไอ (Polar nuclei) ซึ่งมีโครโมโซม 2n เกิดเป็นเซลล์ที่มีโครโมโซม 3n ที่แบ่งตัวอย่างต่อเนื่องเป็นชั้นๆ แตกต่างกันไปในพืชแต่ละชนิด
คาลิฟูล่าและเกล
คาลิฟูล่า (カリフラ, Caulifla) และ เกล (ケール, Kale) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล ซูเปอร์
สุลต่านแห่งรัฐเกอดะฮ์
สุลต่านแห่งรัฐเกอดะฮ์ เริ่มต้นเมื่อปี ค.ศ. 960 โดยสุลต่านพระองค์ปัจจุบันคือ สุลต่านตวนกู มาห์มุด ซาเลฮุดดิน เสด็จขึ้นครองราชย์ เป็นสุลต่านแห่งรัฐเกอดะฮ์ เมื่อวันที่ 11 กันยายน พ.ศ. 2560 ภายหลังจากการเสด็จสวรรคตของสมเด็จพระราชาธิบดีสุลต่านตวนกู อับดุล ฮาลิม มูอัซซัม ชาห์ ต่อไปนี้คือรายพระนามสุลต่านแห่งรัฐเกอดะฮ์
นางงามจักรวาล 1984
นางงามจักรวาล 1984 (Miss Universe 1984) เป็นการจัดการประกวดนางงามจักรวาลครั้งที่ 33 จัดขึ้นเมื่อวันที่ 9 กรกฎาคม พ.ศ. 2527 ณ James L. Knight Convention Center, ไมอามี, รัฐฟลอริดา, ประเทศสหรัฐอเมริกา ในปีนี้มีผู้เข้าประกวด 81 คน จากทั่วโลก โดยมี ลอร์เรน ดาวนส์ นางงามจักรวาล 1983 จากประเทศนิวซีแลนด์ เป็นผู้มอบมงกุฏให้กับ อีวอนน์ รีดิง สาวงามวัย 21 ปีจากประเทศสวีเดน เป็นผู้ครองตำแหน่งนางงามจักรวาลประจำปีนี้
คณะกรรมการ
รายชื่อคณะกรรมการในวันตัดสิน ประกอบไปด้วย:
ผู้เข้าประกวด
ในปีนี้มีผู้เข้าประกวดทั้งหมด 81 คน ดังต่อไปนี้
ไรชส์ทาค (รัฐสภาเยอรมัน)
ไรชส์ทาค (Reichstag) คือรัฐสภาของจักรวรรดิโรมันอันศักดิ์สิทธิ์ และต่อมาของสมาพันธรัฐเยอรมันเหนือและของเยอรมนี จนกระทั่งถึง ค.ศ. 1945 ในปัจจุบันรัฐสภาของเยอรมนีเรียกว่า "บุนเดิสทาค" (รัฐสภาแห่งสหพันธ์) แต่ตึกที่เป็นที่ประชุมรัฐสภายังคงเรียกว่า "ไรชส์ทาค"
คำว่า "Reichstag" เป็นคำประสมจากคำว่า "Reich" (ไรช์) ที่แปลว่า "แผ่นดินเยอรมัน" และ "Tag" (ทาค) ที่แปลว่า "ที่ประชุม" ในปัจจุบันสภาปกครองระดับต่าง ๆ ก็ยังใช้คำว่า "-tag" ต่อท้ายเช่น "Bundestag" ที่หมายถึงรัฐสภาของรัฐบาลกลาง หรือ "Landtag" ที่หมายถึงสภาระดับท้องถิ่น
ไรชส์ทาคในสมัยจักรวรรดิโรมันอันศักดิ์สิทธิ์
ระหว่างสมัยจักรวรรดิโรมันอันศักดิ์สิทธิ์ที่ดำรงอยู่จนถึง ค.ศ. 1806 ไรชส์ทาคไม่ใช่รัฐสภาเช่นที่ปฏิบัติกันในปัจจุบัน แต่เป็นการชุมนุมของราชรัฐของจักรวรรดิโรมันอันศักดิ์สิทธิ์ที่ขึ้นตรงต่อจักรพรรดิ บทบาทและหน้าที่ของไรชส์ทาคก็เปลี่ยนแปลงไปตามการเปลี่ยนแปลงของจักรวรรดิ ที่รัฐและดินแดนต่าง ๆ ในจักรวรรดิมีอำนาจมากขึ้นทุกขณะ ในระยะแรกการประชุมของไรชส์ทาคก็ไม่มีการกำหนดสถานที่หรือเวลากันอย่างเป็นที่แน่นอน ที่เริ่มด้วยการประชุมของดยุกของดินแดนของกลุ่มชนเจอร์แมนิกกลุ่มต่าง ๆ  ที่รวมตัวกันเป็นราชอาณาจักรแฟรงก์เมื่อมีการตัดสินใจอันสำคัญที่จะต้องการความเห็นของผู้เข้าร่วมประชุม และอาจจะมีพื้นฐานมาจากกฎบัตรเจอร์มานิคเดิมที่สมาชิกแต่ละคนต้องพึ่งการสนับสนุนของผู้นำของกลุ่ม เช่นไรชส์ทาคแห่งอาเคินในรัชสมัยของชาร์เลอมาญก็ได้วางกฎหมายสำหรับแซกซันและชนกลุ่มอื่น ๆ  ไรชส์ทาคของปี ค.ศ. 919 ในฟริทซลาร์เลือกกษัตริย์องค์แรกของชาวเยอรมันผู้เป็นแซกซัน--เฮนรี เดอะ ฟาวเลอร์ ที่เป็นการแก้ความขัดแย้งระหว่างแฟรงค์และแซกซันที่มีมานาน และเป็นการวางรากฐานของการก่อตั้งจักรวรรดิเยอรมันต่อมา ในปี ค.ศ. 1158 การประชุมราชสภาแห่งรอนคาเกลีย (Diet of Roncaglia) อนุมัติกฎหมายสี่ฉบับที่ไม่ได้บันทึกเป็นตัวอักษรอย่างเป็นทางการ แต่มีผลในการเปลี่ยนแปลงอันสำคัญของราชธรรมนูญของจักรวรรดิ และเป็นจุดเริ่มของการลดอำนาจของศูนย์กลาง ไปเป็นอำนาจที่อยู่ในมือของดยุกท้องถิ่น ในปี ค.ศ. 1356 พระราชบัญญัติทองที่ออกโดยจักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์ ก็เป็นการวางรากฐานอย่างเป็นทางการของปรัชญา "การปครองโดยท้องถิ่น" (Landesherrschaft) โดยดยุกในดินแดนในปกครอง และจำกัดจำนวนเจ้านครรัฐผู้คัดเลือกเป็นเจ็ดคนที่รวมทั้งดยุกแห่งแซ็กโซนี, มาร์เกรฟแห่งบรันเดินบวร์ค, พระมหากษัตริย์โบฮีเมีย, ผู้คัดเลือกแห่งพาลาทิเนต และอาร์ชบิชอปแห่งไมนทซ์ อาร์ชบิชอปแห่งเทรียร์ และอาร์ชบิชอปแห่งโคโลญ จากนั้นเป็นต้นมาสมเด็จพระสันตะปาปาก็ไม่มีส่วนในกระบวนการการเลือกตั้งจักรพรรดิโรมันอันศักดิ์สิทธิ์
ไรชส์ทาคมิได้ก่อตั้งขึ้นเป็นสถาบันอย่างเป็นทางการมาจนกระทั่งปลายคริสต์ศตวรรษที่ 15 ก่อนหน้านั้นดยุกและเจ้าชายก็จะมาประชุมกันในราชสำนักของพระจักรพรรดิอย่างไม่เป็นทางการในบางโอกาสที่ไม่สม่ำเสมอ ที่มักจะเรียกว่า "Hoftage" (การประชุมในราชสำนัก) เมื่อมาถึงต้นปี ค.ศ. 1489 การประชุมเช่นที่ว่าจึงได้มาเรียกกันว่า "Reichstag" (การประชุมราชสภา) และแบ่งออกไปอย่างเป็นทางการออกเป็นสภา (collegia) ในระยะแรกราชสภาก็แบ่งเป็นสองสภา สภาแรกคือสภา "เจ้านครรัฐผู้คัดเลือก" และอีกสภาหนึ่งประกอบด้วยดยุกและเจ้าชายอื่น ๆ  ต่อมาราชนครรัฐอิสระต่าง ๆ ที่ได้รับอิมพีเรียลอิมมีเดียซีก็สามารถรวมตัวกันเป็นสภาที่สาม
ในสมัยประวัติศาตร์ของไรชส์ทาคก็ได้มีการพยายามที่จะปฏิรูปหลายครั้งในการพยายามทำให้มีความแข็งแกร่งขึ้น เช่นในปี ค.ศ. 1495 แต่ก็ไม่ประสบผลสำเร็จเท่าใดนัก และตามความเป็นจริงแล้วก็ยิ่งทำให้ไรชส์ทาคอ่อนแอลงเร็วขึ้น โดยเฉพาะเมื่อมาถึงปี ค.ศ. 1648 เมื่อสนธิสัญญาสันติภาพเวสต์ฟาเลียบังคับให้พระมหาจักรพรรดิยอมรับการอนุมัติทุกอย่างจากไรชส์ทาค ซึ่งก็เท่ากับเป็นการลิดรอนอำนาจที่เหลือของจักรพรรดิ ตั้งแต่บัดนั้นจนถึงปี ค.ศ. 1806 จักรวรรดิก็เป็นเพียงกลุ่มรัฐที่ต่างก็มีอำนาจในการปกครองตนเอง
การประชุมราชสภาครั้งสำคัญที่สุดก็เห็นจะเป็นการประชุมราชสภาที่วอมส์ในปี ค.ศ. 1495 ที่เป็นการการปฏิรูปจักรวรรดิ (Imperial Reform), การประชุมในปี ค.ศ. 1521 ที่มาร์ติน ลูเทอร์ ถูกแบนตามพระราชกฤษฎีกาแห่งวอมส์), การประชุมในปี ค.ศ. 1529 ที่ชไปเออร์ และอีกหลายครั้งที่เนิร์นแบร์ก
จนเมื่อมีการเสนอการประชุมถาวรของไรชส์ทาค (Immerwährender Reichstag) ในปี ค.ศ. 1663 เท่านั้นที่ไรชส์ทาคเริ่มมีการประชุมอย่างเป็นทางการในที่ประชุมที่เป็นการถาวรที่เรเกนส์บูร์ก
ไรชส์ทาคของเยอรมนี
หลังจากการล่มสลายของจักรวรรดิโรมันอันศักดิ์สิทธิ์ในปี ค.ศ. 1806 คำว่า "Reichstag" ก็นำมาใช้สำหรับรัฐสภาของปี ค.ศ. 1849 ที่มีการร่างธรรมนูญฟรังเฟิร์ตที่มิได้นำมาบังคับใช้ และต่อมาสำหรับรัฐสภาของสมาพันธรัฐเยอรมันเหนือระหว่าง ค.ศ. 1867 ถึง ค.ศ. 1871 และ ในที่สุดก็รัฐสภาของจักรวรรดิเยอรมัน ในปี ค.ศ. 1871 ในสองกรณีหลังสมาชิกของไรชส์ทาคเป็นผู้ที่ได้รับการเลือกตั้งจากชายผู้ที่มีอายุเกิน 25 ปี ซึ่งทำให้เป็นไรชส์ทาคที่เป็นประชาธิปไตยมากที่สุดในยุโรปขณะนั้น
ในปี ค.ศ. 1919 ไรชส์ทาคของสาธารณรัฐไวมาร์มีนายกรัฐมนตรีผู้ได้รับเลือกโดยตรงจากประชาชนเป็นประมุข แต่ตั้งแต่ปี ค.ศ. 1930 รัฐสภาก็ใช้อำนาจทางอ้อมที่มอบให้แก่ประธานาธิบดีแห่งเยอรมนีภายใต้มาตรา 48 ของรัฐธรรมนูญว่าด้วยการมอบอำนาจฉุกเฉิน หลังจากอดอล์ฟ ฮิตเลอร์ได้รับตำแหน่งเป็น "นายกรัฐมนตรี" (Reichskanzler) เมื่อวันที่ 30 มกราคม ค.ศ. 1933 หลังจากนั้นรัฐสภาก็สิ้นอำนาจ รัฐสภาของอาณาจักรที่สามประชุมกันเป็นครั้งสุดท้ายเมื่อวันที่ 26 เมษายน ค.ศ. 1942
มาริเอะ คนโด
คนโดเขียนหนังสือเกี่ยวกับการจัดระเบียบจำนวน 4 เล่ม ซึ่งมียอดขายรวมทั่วโลกหลายล้านเล่ม และแปลจากภาษาญี่ปุ่นเป็นภาษาอื่น ๆ เช่นเกาหลี จีน สเปน อินโดนีเซีย อิตาลี ฝรั่งเศส เยอรมัน สวีเดน โปรตุเกส กาตาลา และอังกฤษ โดยหนังสือ ชีวิตดีขึ้นทุก ๆ ด้าน ด้วยการจัดบ้านแค่ครั้งเดียว ตีพิมพ์จำหน่ายในมากกว่า 30 ประเทศ ใน ค.ศ. 2019 เน็ตฟลิกซ์ได้เผยแพร่ซีรีส์ Tidying Up with Marie Kondo ทำให้เธอเป็นที่รู้จักในสหรัฐและสหราชอาณาจักรอย่างมาก และเธอยังได้รับเสนอชื่อให้เข้ารับรางวัลไพรม์ไทม์เอมมีสาขาพิธีกรยอดเยี่ยมประเภทรายการเรียลลิตีโชว์หรือรายการแข่งขันในปีเดียวกัน
คนโดถูกจัดให้เป็นหนึ่งในบุคคลที่ทรงอิทธิพลมากที่สุด 100 อันดับแรกใน ค.ศ. 2015 โดยนิตยสารไทม์
ประวัติ
คนโดเล่าในบทสัมภาษณ์ในนิตยสารเดอะวอลล์สตรีทเจอร์นัลว่าเธอสนใจการจัดระเบียบตั้งแต่สมัยเด็ก โดยในขณะที่เพื่อนในชั้นเรียนของคนโดเล่นกีฬากันในคาบพลศึกษา ตัวเธอกลับสนใจจัดหนังสือบนชั้นวางในห้องเรียน และเธอมักจะอาสาเป็นคนจัดหนังสือในห้องเรียนเป็นประจำ ครั้งหนึ่งเธอเครียดกับการจัดระเบียบสิ่งของจนสลบไปประมาณสองชั่วโมง ขณะที่เธอกำลังฟื้นตัว เธอรู้สึกว่ามีเสียงจากภายในบอกให้ลองมองดูอีกครั้งให้ดี ก่อนที่เธอจะระลึกได้ว่าก่อนหน้านี้เธอสนใจแค่เพียงว่าจะทิ้งของชิ้นไหน แต่ที่จริงแล้วสิ่งที่เธอควรทำคือสนใจว่าของชิ้นไหนที่ควรเก็บไว้ เลือกสิ่งที่ทำให้ตัวเองรู้สึกมีความสุข นั่นคือหลักการจัดระเบียบ
เธอทำหน้าที่เป็นมิโกะในศาลเจ้าชินโตเป็นเวลาห้าปี เธอเริ่มกิจการรับให้คำปรึกษาเกี่ยวกับการจัดระเบียบเมื่ออายุได้ 19 ปี โดยในขณะนั้นเธอกำลังศึกษาด้านสังคมวิทยาที่มหาวิทยาลัยสตรีคริสเตียนโตเกียว เธอเขียนวิทยานิพนธ์ระดับปริญญาตรีเกี่ยวกับการจัดระเบียบภายในบ้านในมุมมองของสถานะเพศ
คนโดแต่งงานกับทากูมิ คาวาฮาระใน ค.ศ. 2012 โดยตอนที่ทั้งสองเริ่มคบกันนั้น คาวาฮาระทำงานในแผนกการขายที่บริษัทแห่งหนึ่งในโอซากะ ก่อนที่คาวาฮาระจะลาออกจากงานและผันตัวมาเป็นผู้จัดการให้กับคนโด ทั้งคู่มีลูกสาวสองคนได้แก่ซัตสึกิและมิโกะ หลังจากแต่งงานแล้วทั้งสองได้ย้ายไปอยู่โตเกียวก่อนจะย้ายไปแคลิฟอร์เนียในเวลาต่อมา
วิธีคมมาริ
เธอกล่าวว่าวิธีการของเธอได้รับอิทธิพลจากศาสนาชินโต การทำความสะอาดและจัดระเบียบสิ่งของนั้นสามารถพิจารณาได้ว่าเป็นการฝึกตนในหลักศาสนาชินโต ซึ่งเชื่อมโยงกับพลังและจิตวิญญาณของสิ่งของต่าง ๆ หรือคามิ และครรลองการดำเนินชีวิตที่ถูกต้องหรือคันนางาระ "'การให้คุณค่ากับสิ่งของที่มีอยู่ การปฏิบัติกับสิ่งของว่าเป็นสิ่งที่ละทิ้งได้แต่มีคุณค่าไม่ว่าแท้จริงแล้วจะมีราคาเท่าใดก็ตาม และการจัดแสดงสิ่งของเพื่อให้เปิดเผยคุณค่าออกมา ทั้งหมดล้วนแล้วแต่เป็นวิถีการดำเนินชีวิตในแบบชินโต'"
สื่อ
หนังสือ ชีวิตดีขึ้นทุก ๆ ด้าน ด้วยการจัดบ้านแค่ครั้งเดียว ถูกดัดแปลงเป็นรายการโทรทัศน์สองตอนใน ค.ศ. 2013 ในขณะที่ตัวคนโดเองก็ได้บรรยายและปรากฏตัวทางโทรทัศน์หลายครั้ง นอกจากนี้เธอยังเผยแพร่วิดีโอสาธิตวิธีการพับเสื้อผ้าให้ดูดีที่สุดอีกด้วย
เน็ตฟลิกซ์ได้เผยแพร่ซีรีส์ ไทดีอิงอัปวิทมาริเอะ คนโด (Tidying Up with Marie Kondo) โดยในแต่ละตอน คนโดจะเดินทางไปกับมาริเอะ อีดะ ซึ่งทำหน้าที่เป็นล่าม ทั้งสองเข้าไปเยี่ยมบ้านของครอบครัวชาวอเมริกันและช่วยจัดระเบียบภายในบ้านด้วยวิธีคมมาริ เธอได้รับความนิยมอย่างมากจากซีรีส์ดังกล่าว โดยผู้ใช้อินเทอร์เน็ตได้ทำอินเทอร์เน็ตมีมเกี่ยวกับเธอเป็นจำนวนมาก  มีมหนึ่งที่เป็นคลิปขณะที่เธอกำลังพูดว่า "ฉันชอบความยุ่งเหยิง" ถูกจัดให้เป็นหนึ่งในมีมที่ดีที่สุด 10 อันดับแรกแห่ง ค.ศ. 2019 โดยนิตยสารไทม์
ตระกูลสเปนเซอร์
ตระกูลสเปนเซอร์ (Spencer family) เป็นหนึ่งในตระกูลขุนนางและชนชั้นสูงเก่าแก่ของเกาะอังกฤษ สมาชิกในตระกูลนี้ได้รับแต่งตั้งเป็นอัศวิน, บารอเนต และขุนนางจำนวนมาก โดยตำแหน่งขุนนางสืบตระกูลที่ตระกูลนี้ถือครองอยู่ ได้แก่ ดยุกแห่งมาร์ลบะระ, เอิร์ลแห่งซันเดอร์แลนด์, เอิร์ลสเปนเซอร์ และไวเคานต์เชอร์ชิล สมาชิกตระกูลนี้ที่มีชื่อเสียงอย่างที่สุดในคริสต์ศตวรรษที่ 20 ได้แก่ เซอร์ วินสตัน เชอร์ชิล และ ไดอานา เจ้าหญิงแห่งเวลส์
เฮนรี สเปนเซอร์ เป็นนายที่ดินเวิร์มเลกตันในมณฑลวาร์วิกเชอร์ และเป็นนายค่าเช่าของบ้านอัลทอร์ปในมณฑลนอร์แทมป์ตันเชอร์ ต่อมา จอร์จ สเปนเซอร์ ผู้เป็นหลาน ได้ค้าขายปศุศัตว์และสินค้าอื่นๆจนร่ำรวย เขาซื้อที่ดินเวิร์มเลกตันในปี 1506 และซื้อบ้านอัลทอร์ปในปี 1508 ที่ในอัลทอร์ปนี้กว้างนับพันไร่และทำให้การเลี้ยงแกะได้ผลดีมาก อย่างไรก็ตามเขายังคงอาศัยอยู่ในบ้านที่เวิร์มเลกตันซึ่งตอนนั้นใหญ่กว่าอัลทอร์ปถึงสี่เท่า จอร์จร่ำรวยจนสามารถไปซื้อหมู่บ้านลิตเติลบริกตันและหมู่บ้านเกรทบริกตันจากทอมัส เกรย์ มาร์ควิสแห่งดอร์เซต และตัดสินใจย้ายมาอยู่บ้านอัลทอร์ป ต่อมาในปี ค.ศ. 1519 จอร์จ สเปนเซอร์ ก็ได้รับตำแหน่งอัศวินจากพระเจ้าเฮนรีที่ 8
วิดีโอช่วงพลวัตสูง
วิดีโอช่วงพลวัตสูง (high-dynamic-range video) หรือ โทรทัศน์ช่วงพลวัตสูง (high-dynamic-range television) คือรูปแบบการถ่ายทำวิดีโอที่มีช่วงพลวัตกว้างกว่าวิดีโอช่วงพลวัตมาตรฐาน (วิดีโอ SDR) กระบวนการทำวิดีโอช่วงพลวัตสูงนั้นประกอบไปด้วยการถ่ายภาพ การผลิต การเข้ารหัส และการแสดงผล การจับภาพและแสดงภาพแบบช่วงพลวัตสูงจะทำให้แสดงสีขาวที่สว่างยิ่งขึ้น และสีดำที่มืดยิ่งขึ้นได้ เพื่อที่จะรองรับภาพแบบนี้ ในการเข้ารหัสแบบช่วงพลวัตสูงจะบันทึกความสว่างสูงสุดที่สูงกว่ามาตรฐาน และใช้ความลึกสีอย่างน้อย 10 บิต
คำว่าช่วงพลวัตสูงนั้นโดยทั่วไปหมายถึงการที่อัตราส่วนของความสว่างสูงสุดต่อความสว่างต่ำสุดนั้นมีค่าสูง อย่างไรก็ตามในกรณีของวิดีโอช่วงพลวัตสูงนั้นยังรวมถึงการที่มีช่วงสีกว้าง (wide color gamut, WCG) ด้วย
ซีดันจิ
ซีดันจิ หรือ เฮาส์ซิงคอมเพล็กซ์ซี  เป็นมินิซีรีส์อนิเมะโทรทัศน์ญี่ปุ่นที่ออกอากาศในประเทศสหรัฐอเมริกาทางผังรายการทูนามิของช่องอดัลต์สวิมในเดือนตุลาคม พ.ศ. 2565
สมเด็จพระมหิสสรานโรดม จักรพงศ์
สมเด็จพระมหิสสรานโรดม จักรพงศ์ (នរោត្តម ចក្រពង្ស ; ประสูติ 21 ตุลาคม ค.ศ. 1945) เป็นพระราชโอรสในพระบาทสมเด็จพระนโรดม สีหนุ กับพระองค์เจ้าสีสุวัตถิ์ พงสานมุนี จึงถือว่าพระองค์เป็นพระเชษฐาต่างพระมารดาของพระบาทสมเด็จพระบรมนาถ นโรดม สีหมุนี พระมหากษัตริย์กัมพูชาองค์ปัจจุบัน
สมเด็จพระมหิสสรานโรดม จักรพงศ์ยังเป็นนักการเมืองพรรคฟุนซินเปกที่มีแนวความคิดกษัตริย์นิยมและเคยดำรงตำแหน่งรองนายกรัฐมนตรีแห่งพระราชอาณาจักรกัมพูชา ทั้งนี้ยังเคยดำรงตำแหน่งองคมนตรีของคณะองคมนตรีสูงสุดแล้ว โดยที่พระองค์ได้ทำงานอุทิศพระองค์ด้านสิทธิมนุษยชนและสนับสนุนกิจกรรมของราชวงศ์ ในปี พ.ศ. 2556 สมเด็จพระมหิสสรานโรดม จักรพงศ์ได้รับแต่งตั้งเป็นสมาชิกสภารัฐธรรมนูญแห่งพระราชอาณาจักรกัมพูชาโดยองค์พระมหากษัตริย์กัมพูชา
พระประวัติ
สมเด็จพระมหิสสรานโรดม จักรพงศ์ ประสูติเมื่อวันที่ 21 ตุลาคม พ.ศ. 2488 ณ พระราชวังเขมรินทร์ กรุงพนมเปญ ประเทศกัมพูชา โดยเป็นพระราชโอรสในพระบาทสมเด็จพระนโรดม สีหนุ กับพระองค์เจ้าสีสุวัตถิ์ พงสานมุนี โดยมีพระพี่น้องร่วมพระมารดาด้วยกัน 7 พระองค์ โดยแรกเริ่มพระองค์ดำรงตำแหน่งนักบินในกองทัพกัมพูชา แต่ภายหลังการยึดอำนาจของลอน นอล พระองค์พร้อมด้วยพระมหากษัตริยานีสีสุวัตถิ์มุนีวงศ์ กุสุมะนารีรัตน์สิริวัฒนา พระอัยยิกาเสด็จลี้ภัยในยังประเทศจีนในปี ค.ศ. 1973 และลี้ภัยตั้งแต่ปี ค.ศ. 1973-1975 หลัง ค.ศ. 1975 พระองค์ได้เสด็จไปยังประเทศฝรั่งเศส โดยร่วมกับพระราชบิดาในการต่อต้านเวียดนามที่ยึดครองกัมพูชา แต่ภายในพรรคฟุนซินเปกของพระบิดานั้นมีความยุ่งยาก โดยพระองค์นั้นอยู่ในตำแหน่งรักษาการณ์เสนาธิการทหารกลุ่มสีหนุ
ต่อมาได้มีสนธิสัญญาปารีสขึ้นมา ทำให้พระบาทสมเด็จพระนโรดม สีหนุ พระราชบิดาเสด็จนิวัตกลับประเทศกัมพูชา ส่วนพระองค์เองได้ออกจากพรรคฟุนซินเปก มาดำรงตำแหน่งรองนายกรัฐมนตรีในรัฐบาลฮุน เซน ภายใต้แรงกดดันของรัฐบาลกลาง ต่อมาในปี ค.ศ. 1994 พระบาทสมเด็จพระบรมนาถ นโรดม สีหนุ โปรดเกล้า เฉลิมพระอิสริยยศเป็ย สมเด็จกรมขุน (Sdech Krom Khun)
ในวันที่ 31 สิงหาคม ค.ศ. 2004 พระบาทสมเด็จพระนโรดม สีหนุทรงพระกรุณาโปรดเกล้าฯ สถาปนาพระอิสริยยศให้สมเด็จกรมขุนนโรดม จักรพงศ์ เป็น สมเด็จพระมหิสสรานโรดม จักรพงศ์
ประเพณีก่อเจดีย์ทราย
ประเพณีก่อเจดีย์ทราย ປະເພນີກໍ່ເຈດີຊາຍ เป็นประเพณีสำคัญประเพณีหนึ่งในช่วงเทศกาลของชาวไทย ประเพณีนี้มีที่มาจากหลักฐานใน พระไตรปิฎก ที่กล่าวพรรณาถึงอานิสงส์ที่พระโพธิสัตว์ก่อพระเจดีย์ทรายเพื่อถวายเป็นพุทธบูชา
ในประเทศไทยนั้น ประเพณีก่อพระเจดีย์ทรายถือว่าเป็นประเพณีหนึ่งที่มีที่มาเกี่ยวข้องกับพระพุทธศาสนาโดยตรง โดยคนไทยผูกโยงประเพณีนี้เข้ากับคติความเชื่อเรื่องเวรกรรมในพระพุทธศาสนา มีการก่อพระเจดีย์ทรายถวายวัดเพื่อนำเศษดินทรายที่ติดเท้าออกจากวัดไปมาคืนวัดในรูปพระเจดีย์ทราย และเพื่อถวายเป็นพุทธบูชาให้เป็นกุศลอานิสงส์ และนอกจากประเพณีเพื่อเป็นพุทธบูชาแล้ว ยังเป็นกุศโลบายของคนในอดีตให้มีการรวมตัวของคนในชุมชนเพื่อร่วมกันจัดประเพณีรื่นเริงเป็นการสังสรรค์สร้างความสามัคคีของคนในชุมชนด้วย
ปัจจุบันประเพณีนี้พบเพียงในประเทศไทยและลาวเท่านั้น โดยจัดในช่วงเทศกาลสำคัญเป็นการเฉลิมฉลองการเปลี่ยนศักราช เช่นในวันตรุษและวันสงกรานต์ เป็นต้น โดยในบางหมู่บ้านอาจเป็นประเพณีบุญคูนลาน บุญขวัญข้าว (ก่อเจดีย์ข้าวถวายเป็นพุทธบูชา) ก็อาจนับว่าเป็นประเพณีก่อเจดีย์ทรายได้เช่นเดียวกัน เพราะไม่ได้สร้างเป็นพุทธศาสนสถานถาวรวัตถุใหญ่โต แต่เป็นเพียงเจดีย์ชั่วคราวเพื่อมุ่งถวายเป็นพุทธบูชาในการประเพณีหนึ่ง ๆ เท่านั้น
Alstroemeria
Alstroemeria หรือที่เรียกกันว่า Peruvian lily (ดอกลิลลี่เปรู) หรือ lily of the Incas (ลิลลี่แห่งอินคา) เป็นสกุลของพืชดอกในวงศ์ Alstroemeriaceae พืชทั้งหมดในสกุลนี้มีถิ่นกำเนิดในอเมริกาใต้ ถึงแม้ว่าบางสปีชีส์จะถูกนำมาปลูกในสหรัฐอเมริกา เม็กซิโก ออสเตรเลีย นิวซีแลนด์ มาเดรา และกานาเรียส เกือบทุกสปีชีส์จะมีศูนย์กลางความหลากหลายอยู่ในสองที่นี้เท่านั้น ทางตอนกลางของชิลีและทางตะวันออกของบราซิล สปีชี่ส์ของ Alstroemeria จากชิลีเป็นพืชที่ปลูกในฤดูหนาวในขณะที่สปีชี่ส์จากบราซิลจะเติบโตในฤดูร้อน ทั้งหมดเป็นพืชหลายปีที่มีอายุยืนยาวยกเว้น A. graminea ซึ่งเป็นพืชฤดูเดียวขนาดเล็กจากทะเลทรายอาตากามาของชิลี
เถื่อน เฉือนระห่ำ
เถื่อน เฉือนระห่ำ (The Viral Factor; จีนตัวเต็ม: 逆戰; จีนตัวย่อ: 逆战; พินอิน: Nì Zhàn) ภาพยนตร์แอ๊คชั่นสัญชาติฮ่องกง ออกฉายในปี ค.ศ. 2012
เนื้อเรื่อง
อาเฟยจึงกลับไปยังกรุงปักกิ่ง บ้านเกิด ได้พบกับความลับที่แม่ตนเองปิดบังเอาไว้ นั่นคือมีพี่ชายชื่อ หม่า หยวน โดยที่แม่เป็นฝ่ายทิ้งอาหยวนไว้กับพ่อที่ติดการพนันงอมแงม ทำให้สองพี่น้องต้องพลัดพรากจากกัน เมื่อสองพี่น้องได้กลับมาพบกันอีกครั้งในรอบ 20 ปี ที่มาเลเซีย แต่เสมือนโชคชะตาเล่นตลกเมื่ออาเฟยคือตำรวจ ส่วนอาหยวนก็คือโจร ที่ทำงานให้กับตำรวจมาเลเซียที่สัมพันธ์กับองค์กรอาชญากรรมที่หวังจะปล่อยไวรัสในหลายประเทศแล้วทำยาต้านไวรัสขึ้นมาเพื่อหวังจะขายยาแก้ จึงจับตัว ดร.เรเชล เคน  แพทย์สาวและนักวิทยาศาสตร์ผู้ชำนาญเรื่องไวรัสเอาไว้ เพราะเธอสามารถผลิตยาต้านไวรัสได้ อาเฟยเข้าช่วยเหลือเธอ จนได้พบกับอาหยวนพี่ชายตนเองที่กลายเป็นโจร แต่อาหยวนก็ถูกหักหลังจากพวกเดียวกันเรื่องผลประโยชน์ จนอาเซ็ง ลูกสาวถูกจับตัวไป ทำให้อาเฟยซึ่งเป็นตำรวจที่ยึดมั่นในกฎกติกาต้องเปลี่ยนมาใช้วิธีการนอกกฎหมาย โดยที่ ฌอน ผู้ทรยศหักหลังเพื่อนก็รวมอยู่ในแก๊งค์นี้ด้วย
เบื้องหลังและการออกฉาย
The Viral Factor ถือเป็นภาพยนตร์ฟอร์มใหญ่ในต้นปี ค.ศ. 2012 ของวงการภาพยนตร์ฮ่องกงและจีน ด้วยทุนสร้างกว่า 200 ล้านหยวน โดยมี 2 นักแสดงระดับซูเปอร์สตาร์ของฮ่องกง คือ เซียะ ถิงฟง และไต้หวัน คือ เจย์ โชว มารับบทนำเป็น 2 พี่น้องที่อยู่กันคนละขั้ว จากพี่น้องกลายเป็นศัตรู แต่สายเลือดและความถูกต้องจึงไม่อาจไปด้วยกันได้
ภาพยนตร์ได้ถ่ายทำในหลายประเทศ อาทิ มาเลเซีย, สิงคโปร์, ไทย รวมถึงจอร์แดน ซึ่งเป็นฉากเปิดเรื่อง โดยเริ่มถ่ายทำตั้งแต่เดือนมีนาคม ค.ศ. 2011 ซึ่งทางผู้สร้างถึงกับต้องพาทีมงานและนักแสดงไปทำประกันชีวิตที่ฮอลลีวูดเลยทีเดียว เนื่องจากบริษัทในฮ่องกงไม่กล้ารับทำให้ โดยที่ฉากแอ๊คชั่นนั้นเน้นความดิบ เถื่อน และสมจริง
และเมื่อออกฉายแล้วในวันแรกที่เปิดตัวที่ฮ่องกง ทำรายได้ไปกว่า 2 ล้านหยวน (ประมาณ 10 ล้านบาท) และส่วนในมาเลเซีย, สิงคโปร์ และฮ่องกง ทำรายได้ยอดรวมทั้งหมด 130 ล้านหยวน (ประมาณ 660 ล้านบาท)
เอ็มแอนด์ดี
ปี 2011 วงM&D ออกซิงเกิล เพลงแรก
วง M&D ปล่อยซิงเกิลเพลงแรก เพลง Close Ur Mouth ในวันที่ 22 มิถุนายน ปี2011 โดย มิวสิควิดีโอซิงเกิลแรกของวง M&D ได้เพื่อนๆในวงการเพลงเคป็อบของเขามาร่วมแสดง อาทิเช่น ลีฮงกี และ ชเวจองฮุน จากวง F.T. Island, เจีย จากวง Miss A , ยงจุนฮยอง จากวง Beast , นักแสดงตลก คิมคยองจิน , Simon D วง Supreme Team
ปี 2016 วงM&D ออกมินิอัลบั้มที่สอง
ในต้นเดือนกรกฎาคม ปี 2016 SM Entertainment ประกาศว่าวง M&D จะกลับมาในชื่อ คิมฮีชอล & คิมจองโม พร้อมกับมินิอัลบั้มที่สองในชื่อ Goody Bag (종합선물세트) โดยมีเพลงโปรโมทหลักคือเพลง 울산바위 (Ulsanbawi) เป็นเพลงแนวร็อคผสมกับลูกทุ่งเกาหลี ได้ปล่อยออกมาในวันที่ 12 กรกฎาคม ปี 2016 ซึ่งในอัลบั้มนี้มีทั้งหมด6เพลง โดย คิมฮีชอล และ คิมจองโม ได้เขียนเนื้อ และแต่งเพลงเองทั้งหมด และมิวสิควิดีโอนำแสดงโดย ชายอนวง DIA
1 E-1 m
สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวที่อยู่ระหว่าง 10 ซม. และ 1 ม. (10-1 ม. และ 1 ม.)
ความยาวน้อยกว่า 10 เซนติเมตร
การเปลี่ยนหน่วย
10 ซม. เท่ากับ:
ธรรมชาติ
ความยาวมากกว่า 1 เมตร
บัญญัติผ่าแปด
บัญญัติผ่าแปด เป็นสตูดิโออัลบั้มชุดที่ 2 ของไฮ-ร็อก ออกวางจำหน่ายและเผยแพร่ในเดือนกันยายน พ.ศ. 2534 ราคาจำหน่ายตามที่ปรากฏบนปกอัลบั้ม 80 บาท
อัลบั้มชุดนี้เป็นเสมือนการตอกย้ำความสำเร็จจากอัลบั้มชุดแรก คือ คนพันธุ์ร็อก ที่เผยแพร่เมื่อปีที่แล้ว โดยสมาชิกในวงได้เปลี่ยนจาก กิตติศักดิ์ คงสมัย มือกลอง ที่มีปัญหากับทางต้นสังกัดคือ อาร์.เอส.โปรโมชั่น จึงเปลี่ยนตัวมาเป็น ดำรงสิทธิ ศรีนาค
มีเพลงที่ได้รับการโปรโมต คือ นานแสนนาน, นางฟ้าหรือปีศาจ, หมายเหตุพันธุ์ร็อก, ชนวนระเบิด, คือเพื่อน นอกจากนี้แล้วยังมีมิวสิกวิดีโอในเพลง นานแสนนาน ที่ถ่ายทำในระบบสามมิติเป็นครั้งแรกในประเทศไทย กำกับโดย ปรัชญา ปิ่นแก้ว
แต่ทว่าภาพโดยรวมแล้ว อัลบั้มชุดนี้ประสบความสำเร็จไม่เท่ากับชุดแรก
ทีมงาน
มิกซ์ดาวน์: กรเณศร์ วสีนนท์
ซาวด์เอ็นจีเนียร์: ปิยะ สุดเสริฐสิน, อดิสรณ์ อมรพิทักษ์
กีตาร์ไฟฟ้า: ศิริศักดิ์ ศิริโชตินันท์ (หมู คาไลโดสโคป), ไพบูลย์ อัชรากุล, สุรัช ทับวัง (เพลงชนวนระเบิด)
กีตาร์โปร่ง: ศิริศักดิ์ ศิริโชตินันท์ (โซโล่), ไพบูลย์ อัชรากุล, พงษ์ศักดิ์ ภูววีรานนท์
เปียโน: สุรโชค สาตราภัย, ไพบูลย์ อัชรากุล
คีย์บอร์ด: ปีเตร วี.อี.มารร์, อรรถพร ชูโต
เบสกีตาร์: ออสมัน ซูเฟียนี่
กลอง: โรเบิร์ต ดีล่า
คอรัส: สุรัช ทับวัง, อนุรักษ์ ยิ่งนคร, เสรี วิหคเหิร, ภูริช สุขารมณ์
ห้องบันทึกเสียง: บัตเตอร์ฟลายสตูดิโอ
สนธิสัญญาเนอยี-ซูร์-แซน
สนธิสัญญาเนอยี-ซูร์-แซน (Traité de Neuilly-sur-Seine; Treaty of Neuilly-sur-Seine) เป็นสนธิสัญญาสันติภาพที่ลงนามระหว่างบัลแกเรียกับประเทศฝ่ายพันธมิตรในสงครามโลกครั้งที่หนึ่ง
วัดโคมนาราม
วัดโคมนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบ้านแหลม จังหวัดเพชรบุรี ที่ดินตั้งวัดมีเนื้อที่ 22 ไร่ 16 ตารางวา อาณาเขต ทิศเหนือจดคลองเก่าบางแก้ว ทิศใต้ทิศตะวันออกและทิศตะวันตกจดที่ดินเอกชน ที่ธรณีสงฆ์ จำนวน 1 แปลง เนื้อที่ 19 ไร่
วัดโคมนาราม เดิมชื่อ วัดในบางแก้ว ตั้งวัดเมื่อ พ.ศ. 2430 เดิมวัดตั้งอยู่ใกล้ชายฝั่งทะเล ต่อมาต้องย้ายให้ตั้งอยู่ห่างชายฝั่งทะเลมากขึ้นเนื่องจากไม่สามารถประกอบศาสนกิจได้ ตลอดจนเป็นพื้นที่ฝังศพของผู้นับถือศาสนาอิสลามจากชุมชนบ้านปึก อำเภอจะนะ จังหวัดสงขลา พื้นที่บางส่วนถูกน้ำทะเลพัดหายไป จึงย้ายวัดมาตั้งทางทิศใต้ห่างจากวัดเดิมประมาณ 15 เส้น เป็นที่ดอนอยู่ระหว่างปากคลองบางทะลุกับปากคลองโพธิ์พระ วัดได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2523
อาคารเสนาสนะที่สำคัญ ได้แก่ อุโบสถ กว้าง 8.15 เมตร ยาว 23.50 เมตร สร้างเมื่อ พ.ศ. 2519 เป็นอาคารคอนกรีตเสริมเหล็กครึ่งตึกครึ่งไม้ ศาลาการเปรียญ กว้าง 9.5 เมตร ยาว 17.5 เมตร สร้างเมื่อ พ.ศ. 2517 เป็นอาคารไม้ทรงไทย 2 ชั้น ครึ่งตึกครึ่งไม้ วิหาร กว้าง 6 เมตร ยาว 9 เมตร เป็นอาคารไม้ทรงไทย 2 ชั้น หอสวดมนต์ กว้าง 7.5 เมตร ยาว 9 เมตร สร้างเมื่อ 2517 เป็นอาคารไม้ทรงไทย ครึ่งตึกครึ่งไม้ 2 ชั้น และกุฏิสงฆ์ จำนวน 12 หลัง เป็นอาคารไม้ทรงไทย 2 หลัง ครึ่งตึกครึ่งไม้ 10 หลัง
สโมสรฟุตบอลมหาวิทยาลัยวงษ์ชวลิตกุล
สโมสรฟุตบอลมหาวิทยาลัยวงษ์ชวลิตกุล หรือชื่อที่ใช้ในการแข่งขันในรายการของสมาคมฟุตบอลแห่งประเทศไทยว่า สมาคมศิษย์เก่ามหาวิทยาลัยวงษ์ชวลิตกุล เป็นสโมสรฟุตบอลระดับสมัครเล่นในประเทศไทย ตั้งอยู่ที่ตำบลบ้านเกาะ อำเภอเมือง จังหวัดนครราชสีมา ปัจจุบันลงแข่งขันในระดับไทยแลนด์ เซมิโปรลีก โซนภาคตะวันออกเฉียงเหนือ
โดยสมาคมศิษย์เก่ามหาวิทยาลัยวงษ์ชวลิตกุล เคยคว้ารางวัลชนะเลิศฟุตบอลชิงถ้วยพระราชทานประเภท ง. ประจำปี 2556 และได้ตำแหน่งรองชนะเลิศ ฟุตบอลดิวิชัน 3 ฤดูกาล 2559 กลุ่มภาคกลาง
ประวัติ
ปี พ.ศ. 2551 มหาวิทยาลัยวงษ์ชวลิตกุล ได้ก่อตั้งทีมฟุตบอลของมหาวิทยาลัยขึ้นเพื่อใช้ในการแข่งขันฟุตบอลระดับมหาวิทยาลัย และส่งทีมเข้าร่วมการแข่งขันฟุตบอลระดับสมัครเล่นของสมาคมฟุตบอลแห่งประเทศไทยอย่างฟุตบอลชิงถ้วยพระราชทานประเภท ง. โดยใช้ชื่อในการแข่งขันว่า สมาคมศิษย์เก่ามหาวิทยาลัยวงษ์ชวลิตกุล
ฟุตบอลถ้วยพระราชทาน ง.
สโมสรส่งทีมเข้าร่วมการแข่งขันฟุตบอลรายการของสมาคมฟุตบอลแห่งประเทศไทยเป็นครั้งแรกในฟุตบอลถ้วยพระราชทาน ง 2551/52 โดยปีแรกที่เข้าร่วมแข่งขันสโมสรสามารถผ่านเข้าไปถึงรอบรองชนะเลิศ ก่อนจะแพ้ให้กับมหาวิทยาลัยเกริก และในนัดชิงอันดับ 3 สโมสรแพ้ให้กับ สมาคมประมงอำเภอแหลมสิงห์ 0–2 ทำให้ได้อันดับ 4 ไปครองในฤดูกาลแรก พร้อมกับได้สิทธิเลื่อนชั้นขึ้นไปแข่งฟุตบอลชิงถ้วยพระราชทานประเภท ค. ในฤดูกาลถัดไป
ฟุตบอลถ้วยพระราชทาน ค.
ในการแข่งขันฟุตบอลถ้วยพระราชทาน ค. 2552/53 สมาคมศิษย์เก่ามหาวิทยาลัยวงษ์ชวลิตกุล ที่เพิ่งเลื่อนชั้นขึ้นมา สามารถผ่านเข้าไปถึงรอบก่อนรองชนะเลิศ ก่อนจะแพ้ให้กับโรงเรียนอัสสัมชัญ ศรีราชา 2–1 ตกรอบไปในที่สุด
ต่อมาในการแข่งขันฟุตบอลชิงถ้วยพระราชทาน ค. ประจำปี 2553 สโมสรผ่านเข้าถึงรอบก่อนรองชนะเลิศได้อีกครั้ง และแพ้ให้กับสมาคมกีฬาพนักงานไดชิน กรุ๊ป 0–1
ตกชั้นกลับสู่ถ้วยพระราชทาน ง.
ในการแข่งขันฟุตบอลชิงถ้วยพระราชทานประเภท ค. ประจำปี 2554/55 สโมสรทำผลงานได้อย่างย่ำแย่ โดยตกรอบแรกและได้อันดับสุดท้ายของกลุ่ม ทำให้ต้องตกชั้นเป็นครั้งแรก
หลังสโมสรตกชั้นลงมาจากถ้วย ค. การแข่งขันฟุตบอลถ้วยพระราชทาน ง 2556 สโมสรประสบความสำเร็จเมื่อผ่านเข้าไปถึงรอบชิงชนะเลิศ ไปพบกับสโมสรฟุตบอลเชียงราย วันเดอร์ โดยในการแข่งขันรอบชิงชนะเลิศที่สนามราชมังคลากีฬาสถาน สโมสรสามารถเอาชนะไปได้ 2–1 คว้าแชมป์ฟุตบอลถ้วยพระราชทานประเภท ง. ไปครอง พร้อมกับได้สิทธิเลื่อนชั้นกลับขึ้นไปแข่งขันในฟุตบอลชิงถ้วยพระราชทานประเภท ค. อีกครั้งหนึ่ง โดยนับเป็นแชมป์แรกของสโมสรในรายการฟุตบอลที่จัดขึ้นโดยสมาคมฟุตบอลแห่งประเทศไทย
กรมโยธาธิการและผังเมือง
กรมโยธาธิการและผังเมือง (Department of Public Works and Town & Country Planning) เป็นหน่วยงานราชการสังกัดในกระทรวงมหาดไทย ตั้งขึ้นเมื่อวันที่ 3 ตุลาคม พ.ศ. 2545 จากการรวมกรมโยธาธิการ และกรมการผังเมือง
กรมโยธาธิการและผังเมือง มีภารกิจเกี่ยวกับงานด้านการผังเมือง การโยธาธิการ การออกแบบ การก่อสร้างและการควบคุมการก่อสร้างอาคารดำเนินการและสนับสนุนองค์กรปกครองส่วนท้องถิ่นในด้านการพัฒนาเมือง พื้นที่ และชนบท โดยการกำหนดและกำกับดูแลนโยบายการใช้ประโยชน์ที่ดิน ระบบการตั้งถิ่นฐานและโครงสร้างพื้นฐาน รวมทั้งการกำหนดคุณภาพและมาตรฐานการก่อสร้างด้านสถาปัตยกรรม วิศวกรรม และการผังเมือง เพื่อให้มีสภาพแวดล้อมที่ดี เกิดมาตรฐานความปลอดภัยแห่งสาธารณชน ความเป็นระเบียบเรียบร้อยของบ้านเมืองและสิ่งปลูกสร้างตามระบบการผังเมืองที่ดี อันจะนำไปสู่การพัฒนาอย่างยั่งยืน
กรมโยธาธิการ
กรมโยธาธิการ เริ่มมีการจัดตั้งขึ้นเมื่อวันที่ 29 ธันวาคม พ.ศ. 2432 ในรัชสมัยของพระบาทสมเด็จพระจุลจอมเกล้าเจ้าอยู่หัว กระทั่งในปี พ.ศ. 2435 ได้รับการยกฐานะเป็น "กระทรวงโยธาธิการ" ในปี พ.ศ. 2441 ได้มีการโอนกรมโยธาธิการ จากกระทรวงโยธาธิการไปรวมอยู่ในกรมสุขาภิบาล กระทรวงนครบาล และเปลี่ยนชื่อกรมสุขาภิบาล เป็นกรมนคราทร ไปสังกัดกระทรวงมหาดไทย ในปี พ.ศ. 2465 และเปลี่ยนชื่อเป็น กรมโยธาเทศบาล ในรัชสมัยของพระบาทสมเด็จพระปรเมนทรมหาอานันทมหิดล กระทั่งเมื่อวันที่ 1 ตุลาคม พ.ศ. 2515 จึงได้มีการเปลี่ยนชื่อเป็น กรมโยธาธิการ อีกครั้งหนึ่ง
กรมการผังเมือง
สำนักผังเมือง ตั้งขึ้นเมื่อวันที่ 1 ตุลาคม พ.ศ. 2505 และเปลี่ยนชื่อเป็น กรมการผังเมือง เมื่อวันที่ 1 มกราคม พ.ศ. 2538
กรมโยธาธิการและผังเมือง
จนกระทั่งมีการปฏิรูประบบราชการ เมื่อวันที่ 3 ตุลาคม พ.ศ. 2545 จึงได้รวมภารกิจของกรมโยธาธิการ และกรมการผังเมืองเข้าด้วยกัน เป็น "กรมโยธาธิการและผังเมือง" สังกัดกระทรวงมหาดไทย
ตราสัญลักษณ์
ตราสัญลักษณ์เป็นรูปวงกลม ประกอบด้วยเทพในศาสนาพราหมณ์ 4 องค์ คือ พระพรหม พระนารายณ์ พระศิวะ และพระพิฆเนศวร ด้านล่างมีชื่อ กรมโยธาธิการและผังเมือง ในกรอบวงกลมประกอบด้วยลวดลายไทย
อำนาจและหน้าที่
ให้กรมโยธาธิการและผังเมือง มีภารกิจเกี่ยวกับงานด้านการผังเมืองระดับต่างๆ การโยธาธิการ การออกแบบการก่อสร้างและการควบคุมการก่อสร้างอาคาร ดำเนินการและสนับสนุนองค์กรปกครอง ส่วนท้องถิ่นในด้านการพัฒนาเมือง พื้นที่ และชนบท โดยการกำหนดและกำกับดูแลนโยบายการใช้ ประโยชน์ที่ดิน ระบบการตั้งถิ่นฐานและโครงสร้างพื้นฐาน รวมทั้งการกำหนดคุณภาพและมาตรฐาน การก่อสร้างด้านสถาปัตยกรรม วิศวกรรม และการผังเมือง เพื่อให้มีสภาพแวดล้อมที่ดี เกิดมาตรฐาน ความปลอดภัยแห่งสาธารณชน ความเป็นระเบียบเรียบร้อยของบ้านเมืองและสิ่งปลูกสร้างตามระบบ การผังเมืองที่ดี อันจะนำไปสู่การพัฒนาอย่างยั่งยืน โดยให้มีอำนาจหน้าที่ดังต่อไปนี้
ออลมายเบสต์
ออลมายเบสต์ (ALL MY BEST) เป็นอัลบั้มรวมเพลงลำดับที่ 2 ของมาอิ คูรากิ นักร้องเจป็อปอาร์แอนด์บีและนักแต่งเพลงชาวญี่ปุ่น อัลบั้มนี้ผลิตขึ้นเพื่อเป็นการฉลองสิบปีในวงการเพลงของมะอิ คุระกิ อัลบั้มนี้ออกจำหน่ายเมื่อวันที่ 9 กันยายน ค.ศ. 2009 ในเจ็ดรูปแบบ ได้แก่ซีดีสองแผ่น ซีดีสองแผ่นและดีวีดี 1 แผ่น ไมโครเอสดี (จำนวนจำกัด) ยูเอสบีแฟลชไดรฟ์ แผ่นมินิดิสก์ เทปคาสเซ็ต และแผ่นแอลพี อัลบั้มนี้เปิดตัวอันดับหนึ่งในชาร์ตโอริคอนประจำสัปดาห์ โดยมียอดขายกว่า 137,050 ชุด นอกจากนี้ยังติดชาร์ตโอริคอนประจำปี 2552 ในอันดับที่ 25 อีกด้วย ด้วยยอดขาย 250,247 ชุด
กราฟ (บรรดาศักดิ์)
กราฟ (Graf) สำหรับบุรุษ หรือ เกรฟิน (Gräfin) สำหรับสตรี เป็นบรรดาศักดิ์ขุนนางเยอรมันในอดีต ตำแหน่งนี้ถูกแปลเป็น "เคานต์" (count) ในภาษาอังกฤษ ซึ่งเทียบเท่าตำแหน่งเอิร์ล (earl) ในหมู่เกาะอังกฤษ